रत्ती एक बहुवर्षीय बेल होती है जिस पर हल्के पीले गुलाबी या बैंगनी रंग के फूल लगते हैं। हर्बल जानकारों के अनुसार रत्ती के बीजों का तेल तैयार किया जाना चाहिए और दर्द वाले अंगों पर इस तेल से मालिश की जानी चाहिए। तेल बनाने के लिए रत्ती के ५० ग्राम बीजों को कुचलकर 200 मिली खाने के तेल में मिलाकर धीमी आंच पर 15 मिनट के गर्म किया जाए और बाद में इसे छान लिया जाए और ठंडा होने पर सायटिका दर्द वाले अंगों पर लगाकर मालिश किया जाए तो आराम मिलता है। आधुनिक शोधों से जानकारी प्राप्त होती है कि इसके बीजों में दर्द निवारक गुण पाए जाते हैं। पातालकोट के अन्य हिस्सों में हर्बल जानकार इसके काले-लाल बीजों (50 ग्राम) और लहसुन की कलियां (10) को एकत्र कर कुचलते हैं, कुचलने से प्राप्त मिश्रण को दर्द वाले हिस्सों पर लगाते है, ऐसा दिन में 3-4 बार किया जाता है, आदिवासियों के अनुसार लगातार एक माह तक ऐसा करने से दर्द से पूरी राहत मिल जाती है।